經數: 一七三五

經名: 大方廣佛華嚴經疏卷第十四

頁數: 六○一

上              欄

成觀解爲趣. 二望後二品. 則以甚深觀

解爲宗. 成後行德爲趣. 1第四釋文. 此下

至菩薩住處. 明生解之因. 配十句問. 如前

問中依文次第. 且分爲六. 初此下三品明

未信令信. 二第三會已信令解. 三第四會已

解令行. 四第五會已行令起願. 五第六會

已起願令證入. 六十定品至住處品. 已證入

令等佛. 今初三品卽爲三別. 此品明正解

理觀. 次品明隨緣願行. 賢首品明德用該

收. 就初分二. 先問答顯理. 後示相結通. 前

中以十菩薩各主一門顯十甚深. 卽爲十

段. 一緣起甚深. 二敎化甚深. 三業果甚深. 四

說法甚深五福田甚深. 六正敎甚深. 七正行

甚深. 八正助甚深. 九一道甚深. 十佛境甚深.

此十甚深次第. 云何緣起深理. 總該諸法觀

解之要. 故首明之. 衆生迷此故須敎化. 違

化順化有善惡業. 欲知此業由說法成.

然說法成善唯佛福田. 旣說順田須持聖

敎. 敎在勤行. 行須2正道助道. 助必有正殊

3塗同歸. 得一道者. 當趣佛境故爲此

次. 又此十種亦可配於十信. 但不次耳. 文

殊佛境卽當信心. 文殊主信故. 佛境卽所

信. 故約發心次第信居其初. 約所信終極

最居其後. 亦明十心不必次故. 勤首卽進

心. 財首爲念心. 明四念故. 4覺首定心. 5能

觀心6性爲上定故. 智首則慧心. 慧爲上首

兼己莊嚴故有十度. 法首卽不退心. 如說

修行得不退故. 寶首卽戒心. 三聚無缺如

寶珠故. 業果甚深戒所招故. 7德首卽護法

中              欄

心. 8說法甚深是所護故. 目首卽願心福田

等一由願異故. 目能將身如願導行故. 賢

首卽□向心以歸一道. 卽□向眞如. 一身一

智等. 卽是佛果. 文云. 如本趣菩提. 所有□

向心等. 以是圓融十法故. 各兼多義. 又亦

攝十信之十德. 恐繁不[&FFFF]#. 且爲十甚深解.

然有二義. 一約行. 二約法. 言約行者. 文

殊發問九菩薩答. 明妙慧通於衆行. 九菩

薩問文殊爲答. 明衆行成於妙慧. 言約法

者. 初九顯差別義. 後一顯差別同歸佛境.

此二不二成信中之觀解. 文中十段. 皆先問

後答. 又先起明問後解問明. 今初. 9問中

二. 先彰問答之主. 問覺首者. 彼得此門故.

緣起深義不覺則流轉故. 二10佛子心性下.

正顯問端. 略11啓五門. 12一問所爲. 二述問

意. 三定所問. 四會相違. 五釋本文. 13初所

爲者. 有二義故. 最初問之. 一拂異見. 二

顯深理. 拂見有三. 一令諸菩薩知法從緣

異外道見. 二知從心現捨二乘見. 三但心

性起不同權敎. 二顯深理者. 令諸菩薩於

此實義發深信解. 起行證眞始終皆實. 故

問斯義. 起信論云. 有法能起摩訶衍信根.

是故應說. 所言法者. 謂衆生心. 依一心法.

有眞如門及生滅門. 彼論依此生淨信故.

二述問意者. 謂明心性是一. 云何見有報

類種種. 若性隨事則失眞諦. 若事隨性

一則壞俗諦. 設彼救言報類差別自由業等

熏識變現不關心性故無相違者. 爲遮

此救故重難云. 業不知心等. 謂心業14五依

下              欄

各無自性. 自性15向無何能相知. 而生諸法.

旣離眞性各無自立. 明此皆依心性而起.

心性旣一事. 應不多. 事法旣多性應非一.

此是本末相違難. 亦是理事相違. 亦一異相

違. 亦眞妄相違. 三揀定所問者. 準此問意.

離如來藏不許八識能所熏等. 別有自體

能生諸法. 唯如來藏是所依生. 亦不可言

八識無二類. 故名心性一以能生種種非

相違故. 亦非第八而爲性一. 熏成種種

非相違故. 心性之言非第八故. 答中旣言.

法性本無生. 示現而有生. 法性卽是眞如異

名. 正與報事相違故成難耳. 文殊欲顯實

敎之理. 故以心性而爲難本. 欲令覺首以

法性示生決定而答海會同證. 楞伽密嚴皆

廣說故. 四會相違者. 問若爾瑜伽等中. 異熟

賴耶從業惑種辦體而生. 非如來藏隨緣

所成. 如何會釋. 答瑜伽等中. 對於凡小約

就權敎隨相假說. 楞伽密嚴對大菩薩. 依

於實敎盡理而說. 旣機有大小法有淺深.

敎有權實故不相違. 故密嚴云. 佛說如來

藏以爲阿賴耶. 惡慧不能知藏卽賴耶識.

此明守權拒實訶爲惡慧. 又彼經云. 如來

淸淨藏世間阿賴耶. 如金與指環展轉無

差別. 楞伽中眞識現識. 如泥團與微塵非

異非不異. 金莊嚴具亦復如是. 皆此義也.

又彼經云. 如來藏爲無始惡習所熏. 名爲藏

識. 又入楞伽云. 如來藏名阿賴耶識. 而與

無明七識共俱. 又起信論云. 不生不滅與生

滅和合. 非一非異名阿賴耶識. 又如達磨

經數: 一七三五

經名: 大方廣佛華嚴經疏卷第十四

頁數: 六○二

上              欄

經頌云. 無始時來界爲諸法等依. 攝論等就

初敎釋云. 界者因義. 卽種子識. 寶性論□

此頌云. 此性無始時等. 彼論就實敎釋云.

性者. 謂如來藏性. 如聖者勝□經說. 依如

來藏故有生死. 依如來藏故有涅槃. 以此

等文. 故知兩宗不同. 淺深可見. 又唯識等.

亦說眞如是識實性. 但後釋者. 定言不變

失於隨緣. 過歸後輩耳. 五釋文1者. 文分三

2別. 初心性是一者. 立宗案定. 3二云何下.

設相違難. 三業不知心下. 結成前難. 今初. 謂

心之性故. 是如來藏也. 又心卽性故. 是自性

淸淨心也. 又妄心之性無性之性. 空如來藏

也. 眞心之性實性之性. 不空如來藏也. 皆平

等無二故云一也. 4第二設難5中二. 先總顯

相違. 謂心性旣一. 云何而有五趣諸根總別

6報殊. 故云種種. 7不同二所謂下. 別示相

違. 8有十事五對. 9一約總報明趣有善惡.

善謂人天惡謂三塗. 下四對皆約別報. 10於

中二. 謂於前善惡趣中. 各根有滿缺. 謂眼等

內根. 11三12於滿缺中各生有同異. 謂四生不

同勝劣處異. 13四於上同異生處. 各貌有姸

□. 14五於上姸□各受有苦樂. 上之五對前

前皆具後後. 後後必帶前前. 展轉異同成

多差別. 故云種種不同. 心性是一其義安在.

第三結成前難15中. 此文意稍難見. 略爲

二解. 一依古德作遮救重難. 如前第二問

意中辨. 二直結成前難. 且依此釋文. 自有

三意. 由前難意亦有三故. 一直問所以故.

今結云. 非但本性是一. 我細推現事各不

中              欄

相知. 旣有種種何緣不相知. 旣不相知誰

敎種種. 若謂業令種種業不知心. 若謂

心令種種心不知業. 一一觀察未知種種

之所由也. 二者懷16疑故結云旣不相知. 爲

是一性爲是種種. 三作相違難. 結云一性

隨於種種卽失眞諦. 種種隨於一性卽失

俗諦. 今見種種又不相知. 此二互乖云何

□立. 17已知大意. 次正釋文. 亦有十事五對.

略爲二解. 一通二18別. 通謂總觀前來總別

二報. 19於中初一對. 就先業因約能所依以

難. 然有二意. 一約本識. 謂業是能依心是

所依. 離所無能故云業不知心. 離能無所

故云心不知業. 以各無體用不能相成. 旣

各不相知誰生種種. 下□準之. 二約第六

識. 業是所造心是能造. □皆速20滅起時不

言我起. 滅時不言我滅. 何能有體而得相

生成種種耶. 21第二對約得報果時難能

所受. 謂受是報因. 卽名言種爲業所引. 受所

受報. 離報無受故云受不知報. 離受無報

故云報不知受. 以□無體故準前應知.

22三約名言因就能所依難. 謂前能受報因.

依心無體故無相知. 餘義同前. 23四約因

緣就親[&FFFF]#相假難. 謂所引名言24種爲因. 能

引業爲緣. 相待相奪各無自性. 如不自生

等準之. 25五約境智相對相見虛無難. 謂境

是心變境不知心. 心託境生心不知境. 以

無境外心能取心外境. 是故心境虛妄不

相知也. *第二別觀者. 以初二對26結趣善

惡. 趣善惡者. 正由業熏. 受總報故. 二復以

下              欄

第二及第三對. 結受生同異初對以名言

種對所生處. 次對以名言種對能依本識.

三復以第三及第四對. 結苦樂不同及端正

醜陋. 初對觀現受時. 次對觀苦樂因及彼姸

□. 皆由緣令異. 謂損益因成苦樂果. 以瞋

忍因成姸□果. 四復以第四及第五對. 結

諸根滿缺亦27有滿業因緣有損他益他之

異. 故成內六處滿缺之果. 又由內根有滿

缺故. 於分別位了境不同. □皆無性各不

相知旣不相知誰令種種. 第二時覺首下.

答中二. 初一偈[&FFFF]#問許說. 上半[&FFFF]#問. 謂自究

深旨. 一向爲他仁心弘益也. 次句許說分齊

稱性說故. 後句勸聽. 言同意別故令諦受.

28後十偈正答. 答勢縱橫具29答三重問意.

30且分爲二. 前五答前釋成之中. 以何因緣

而不相知. 用此釋成答前難故. 首而明之.

後五正答前難. 令初分二. 先一法說. 後四

喩肉. 今初意云. 特由從緣種種. 故不相知

也. 卽此偈上半出因. 下半結歸本宗. 後四

卽爲同喩量. 云眼等是有法. 定不相知故

是宗法. 因云從緣無體用故. 同喩云如河

中水. 河水無體用河水不相知. 眼等無體

用眼等不相知. 若以緣起相由門釋者初

句因緣相假互皆無力. 次句果法含虛故無

體性. 至下喩中別當釋之. 是故虛妄緣起

略有三義. 一由互相依各無體用故. 不相

知. 二由依此無知無性. 方有緣起. 三由此

妄法各無所有故. 令無性眞理□常顯現.

現文但有初後二意. 言諸法者. 非唯擧前

經數: 一七三五

經名: 大方廣佛華嚴經疏卷第十四

頁數: 六○三

上              欄

十事五對. 亦該一切有爲法也. 果從因生

果無體性. 因由果立因無體性因無體性

何有感果之用. 果無體性豈有酬因之能.

又互相待故無力也. 以他爲自故無體也. 下

半結中是故者. 是前體用俱無故. 故彼一切

法. 各各不相知也. 第二喩肉. 略有二意. 一

以此四喩通釋諸法不相知言. 二別對前

文諸不相知. 兼通前設難. 今初以四大爲

喩. 然各上三句喩肉. 下句法合. 然此四喩各

顯一義. 一依水有流注. 二依火焰起滅. 三

依風有動作. 四依地有任持. 法中四者. 一

依眞妄相續. 二依眞妄起滅. 三妄用依眞

起. 四妄爲眞所持. 然此法喩一一各有三

義. 一唯就能依. 二依所依. 三唯所依. 今初

喩 中.  唯就能依者流也. 然此流注有十義不

相知. 而成流注. 一前流不自流. 由後流排

故. 流則前流無自性故不知後. 二後流雖

排前而不到於前流. 故亦不相知. 三後流

不自流. 由前流引故. 流則後流無自性. 故

不能知前. 四前流雖引後而不至後故亦

不相知. 五能排與所引無二. 故不相知. 六

能引與所排. 無二故不相知. 七能排與所

排亦無二. 故不相知. 八能引與所引. 亦無

二故不相知. 九能排與能引不得具. 故不

相知. 十所排與所引亦不得俱. 故不相知.

是則前後互不相至. 名無自性. 只由如此

無知無性. 方有流注則不流而流也. 肇公

云. 江河競注而不流. 卽其義也. 然上云前

後者. 通於二義. 一生滅前後. 謂前滅後生

中              欄

互相引排. 二此彼前後卽前波後波. 小乘亦

說當處生滅. 無容從此轉至餘方. 而不

知無性緣起之義耳. 二依所依者. 謂前流

後流各皆依水. 悉無自體不能相知. 然不

壞流相故說水流. 三唯所依者. 流旣總無

但唯是水. 前水後水無二性故. 無可相知.

是則本無有流而說流也. 二法中三義者.

一流喩能依妄法. 二妄依眞立. 三妄盡唯眞.

初中妄緣起法似互相[&FFFF]#. 各不能相到. 悉

無自性故無相知. 是則有而非有也. 二依

所依者. 謂此妄法各各自虛. 含眞方立. 何

有體用能相知相成. 卽由此無知無成含

眞故有. 是則非有而爲有也. 三唯所依者.

謂能依妄法[&FFFF]#無體用. 唯有眞心挺然顯

現. 旣無彼此何有相知. 正由此義. 妄法有

卽非有. 以非有爲有. 復說眞性隱卽非隱

以非隱爲隱. 此上三意卽三種答. 答上三

種問思之. 何故以水喩眞心者. 以水有

十義同眞性故. 一水體澄淸喩. 自性淸淨

心. 二得泥成濁. 喩淨心不染而染. 三雖濁

不失淨性. 喩淨心染而不染. 四若澄泥淨

現. 喩眞心惑盡性現. 五遇冷成水而有硬

用. 喩如來藏與無明合成本識用. 六雖成

硬用而不失軟性. 喩卽事□眞. 七煖融成

軟. 喩本識還淨. 八隨風波動不改靜性. 喩

如來藏隨無明風波浪起滅. 而不變自不

生滅性. 九隨地高下排引流注. 而不動自

性. 喩眞心隨緣流注. 而性常湛然. 十隨器方

圓而不失自性. 喩眞如性普遍諸有爲法.

下              欄

而不失自性. 略辨十義少分似眞故. 多以

水爲喩. 此義見文雖似不具. 而大通衆

經. 第二依火焰起滅喩中. 三義同前. 初唯

焰者. 謂焰起滅有其二義. 一前焰謝滅引起

後焰. 後焰無體而不能知前焰. 前焰已滅

復無所知. 是故各各皆不相知. 二前焰若未

滅. 亦依前引無體故無能知. 後焰未生故

無所知. 是故彼亦各不相知. 妄法亦爾. 刹

那生滅不能自立. 謂已滅未生無物可知.

生已則滅無 體可知. 是故皆無所有也. 斯

則流金□石而不熱也. 二依所依者. 謂彼

火焰. 卽由於此無體無用不相知. 故而有

起滅虛妄之相. 是則攬非有而爲有也. 妄

法亦爾. 依此無所依之眞理方是妄法. 是亦

非有爲有也. 三唯所依者. 推起滅之焰體

用俱無. 無焰之理挺然顯現. 是則無妄法之

有. 有妄法之無. 湛然顯現. 遂令緣起之相

相無不盡. 無性之理理無不現. 上三義中.

亦如次喩答前三問也. 下二喩準知. 第三

依風有動作喩妄用依眞起. 三義同前. 一

唯動者. 離所動之物. 風之動相了不可得. 無

可相知. 妄法亦爾. 離所依眞體. 不可得故

無相知. 斯則旋嵐偃岳而常靜也. 二依所

依者. 謂風不能自動. 要依物現動. 動無

自體可以知物. 物不自動隨風無體. 不能

知風. 法中1能依妄法要依眞立. 無體知

眞. 眞隨妄隱無相知妄. 三唯所依者. 謂風

鼓於物動唯物動. 風相皆盡. 無可相知. 妄

法作用自本性空. 唯所依眞挺然顯現. 是故

經數: 一七三五

經名: 大方廣佛華嚴經疏卷第十四

頁數: 六○四

上              欄

妄法全盡. 而不滅眞性. 全隱而□露. 能所

熏等法本自爾. 思之可見. 第四依地有任

持者. 喩妄爲眞所持. 三義同前. 初地界因

依有二種義. 一約自類. 二約異類. 前中從

金剛際上至地面. 皆上依下下持上. 展轉

因依而得安住. 然上能依皆離所無體. 而能

知下. 然下能持皆亦離1所無體. 可令知

上. 又上上能依徹至於下. 無下可相知. 下

下能持徹至於上. 無上可相知. 是故若依

若持相無不盡. 所現妄法當知亦爾. 必[&FFFF]#

依細. 謂苦報依於業業依無明. 造無明依.

所造展轉無體. 無物可相知. 斯則厚載萬

物而不仁也. 肇公亦2曰. 乾坤倒覆無謂不

靜也. 二約異類者. 如下文地輪依水輪. 水

輪依風輪. 風輪依虛空. 虛空無所依. 準此

妄境依妄心. 妄心依本識. 本識依如來藏.

如來藏無所依. 是故若離如來藏. 餘諸妄

法. 各互相依無體能相知. 是則妄法無不皆

盡. 二依所依者. 地界正由各無自性. 而得

存立. 向若有體則不相依. 不相依故不得

有法. 是故攬此無性以成彼法. 法合可知.

三唯所依者. 謂攬無性成彼法者. 是則彼法

無不皆盡. 而未曾不滅. 唯無性理而獨現

前. 餘義同前. 上通答釋成前難竟. 第二別

對諸不相知及通前難者. 初水流轉喩. 前

二對不相知. 答趣善惡難. 以善惡趣流轉

體故. 二大火喩. 第二三對不相知. 答前諸

根受生. 如火依薪有生滅故. 次以長風

喩前因緣. 答前好醜. 遇物鼓扇現諸相故.

中              欄

次以地界亦喩因緣. 答前苦樂. 展轉因依

以輕重故. 又喩前境智答前諸根. 隨種所

生根等異故. 上來總別□答釋成中. 以何因

緣各不相知竟. 第二五偈答前設難. 文分爲

三. 初三偈正答前難. 次一偈釋成前義. 第

三一偈. 拂[&FFFF]#入玄. 今初先明大意. 次正釋

文. 今初前問有三重. 今此三偈. 一一具答

上之三間. 謂第一直3耳. 問云. 旣有種種何

緣得不相知. 前五偈答竟. 旣不相知何緣

種種. 答有四因. 一妄分別故. 二諸識熏習

故. 三由無性不相知故. 四眞如隨緣故. 初

偈具二三. 餘二各一義. 然此四因但是一致.

謂由妄分別爲緣. 4令眞如不守自性. 隨緣

成有諸識. 熏習展轉無窮. 若達妄5源成

淨緣起. 諸宗各取□不離象. 受一非餘斯爲

偏見. 上第二疑云. 爲是種種爲是一性. 今

答云. 常種種常一性. 第三難云一性隨於種

種則失眞諦. 種種隨於一性則壞俗諦. 今

答云. 此二互相成立. 豈當相乖. 性非6事

外曾何乖乎種種. 種種性空. 曾何乖乎一

性. 由無方有. 一性能成種種. 緣生故空. 種

種能成一性. 是以緣起之法總有四義. 一緣

生故有. 卽妄心分別有. 及諸識熏習是也. 二

緣生故空. 卽上云. 諸法無作來亦無有體

性. 是故彼一切. 各各不相知是也. 三無性

故有. 論云以有空義故. 一切法得成. 經云.

從無住本立一切法. 卽7上隨緣是也. 四

無性故空. 卽一切空無性是也. 是以無性緣

生故空. 則非無見斷見之空. 爲眞空也. 無

下              欄

性緣生故有. 則非常見有見之有. 是幻有也.

幻有卽是不有有. 眞空卽是不空空. 不空空

故名不眞空. 不有有故名非實有. 非空非有

是中道義. 又開此空有. 各有二義. 一眞空

必盡幻有. 以若不盡幻有非眞空故. 二

眞空必成幻有. 以若□幻有非眞空故. 二

幻有二義者. 一幻有必覆眞空. 以空隱有

現故. 二幻有必不□眞空以幻有必自盡

令眞空徹現故. 文殊各以初義致難. 覺首

各以後義而答. 以初二義空有異故. 以後

二義空有相成故. 然此二不二. 謂有非有無

二. 爲一幻有. 空非空無二爲一眞空. 又非

空與有無二爲一幻有. 空與非有無二爲

一眞空. 又幻有與眞空無二. 爲一味法界.

卽中道義. 離相離性無障無□無分別法門.

思以準之. 復次性有二義. 一者有義. 二者

空義. 復有二義. 一者不變. 二者隨緣. 以有

義故. 說二空所顯卽法性本無生也. 以空

義故. 說依他無性卽是圓成. 卽各不相知.

以有義故說於不變. 以空義故說於隨緣.

此二不二. 隨緣卽是不變. 不變故能隨緣. 若

唯不變性何預於法. 若但隨緣豈稱眞性. 故

隨其流處有種種異. 而其本味停留雪山.

又若性離於法則成斷滅. 法離於性則本

無今有. 又法若卽性性常應常. 性若卽法

法滅應滅. 故二相成非常非斷. 此二相奪

故. 說非有非空. 爲中道義. 苟得其會不

惑百家異說. 願諸學者虛己心宗. 次正釋

文. 且第一偈答三問者. 初答何因種種. 此

經數: 一七三五

經名: 大方廣佛華嚴經疏卷第十四

頁數: 六○五

上              欄

具二意. 一以八識熏習而成故. 初句五識

次句心. 是本識集起義故. 意通六七. 七謂審

思量故. 六謂意之識故. 了別義故. 偈文窄故

不立識言. 亦諸情攝. 此從別義. 通則八識

皆得心意識名. 諸情根者. 通於八種. 類非

一故. 五依色根. 六依第七. 七八互依. 又第

七識爲染汚根. 第八又爲諸識通依. 云諸

情根. 言以此者. 以上八識. 爲能所熏展轉

爲因. 而常流轉. 無別我人故云無能轉者.

又識外無法亦爲無者. 二明由不相知方

成種種. 上半出種種. 以此者. 以前不相知

故. 擧體性空方成流轉. 卽此八識各無體

性故. 無實我法而爲其主. 向若有性不可

熏變. 安得流轉. 次遣疑者. 以虛妄中有二

義故. 一虛轉. 二無轉故. 常種種常一性也.

次答難者. 虛轉故俗不異眞而俗相立. 無

轉故眞不異俗而眞體存. 故互不相違也.

第二偈亦答三問. 初明眞如隨緣故成種

種者. 答所以也. 初句印上心性是一是不

變義. 次句答上云何見有種種. 是隨緣義.

唯心變現全攬眞性. 生非實生故云示現.

下二句印上業不知心等者. 以是隨緣不

失自性義故. 是以諸趣種種了不可得. 生

卽無生無能現者. 性不動故. 無所現者妄法

虛故. 次遣疑者. 常生常無生. 上半卽無生之

生業果宛然. 故勝□云. 不染而染難可了

知. 下半生卽無生眞性湛然. 故勝□云. 染而

不染難可了知. 又法性本無生. 不空如來藏

也. 此中無能現. 空如來藏也. 答第三難者.

中              欄

此中無能現性非性也. 亦無所現物相非相

也. 又示現而有生. 性不違相. 亦無所現物.

相不違性無二爲二. 二卽無二無□圓融豈

有乖耶. 言法性者. 法謂差別依正等法. 性

謂彼法所依體性. 卽法之性故名爲法性. 又

性以不變爲義. 卽此可軌亦名爲法. 此則

性卽法故名爲法性. 此二義□約不變釋

也. 又卽一切法各無性. 故名爲法性. 卽隨緣

之性法卽性也. 本有二義. 一約不變. 本謂

源本. 本來不生隨緣故生. 二約隨緣有此

法來本自不生非待滅無. 卽示現生時本不

生故. 故下云無能現也. 第三偈答三問者.

初答所以者. 上三句種種卽一心性. 亦印

前文殊不相知等. 下句出因. 由妄分別故

有種種. 正答前問. 此復二意. 一上二句依

他起也. 次句圓成實也. 後句遍計性也. 由遍

計故能起依他. 依他無性卽圓成實. 故唯識

云. 依他起自性分別緣所生. 圓成實於彼常

遠離前性. 故此與依他非異非不異. 二者

上二句因緣所生法也. 次句我說卽是空也.

後句亦爲是假名. 此二不二是中道義. 又妄

心分別有者. 情計謂有. 然有卽不有故云一

切空無性. 常有常空. 是卽萬物之自虛. 豈待

宰割以心通哉. 又前偈從本起未. 末不異

本. 此偈攝末歸本. 本不□未豈相乖耶. 第

二一偈釋成前義. 然有二義. 一者云何得

知無性. 以法眼觀稱性非倒. 成淨緣起.

當知此理甚爲決定. 二者前偈訶其見有

種種. 是妄分別. 此不應依. 此偈印其觀察

下              欄

無性各不相知. 斯爲法眼固應依止. 卽依

智不依識也. 第三一偈拂[&FFFF]#入玄者. 謂前

法性無生. 一切皆空實也. 示現有生. 眼等差

別非實也. 妄心分別有妄也. 如理觀察. 非妄

也. 以妄爲緣生世間流轉. 以如理觀成出

世間非倒法眼. 皆是名言而無眞實. 何者. 如

言取故. 又欲言其實而復示生. 欲言不

實體性卽空. 欲言是妄妄不可得. 欲言

非妄. 能令流轉. 欲言世間卽涅槃相. 欲

言出世無世可出. 則染淨兩亡. 是以物不

卽名以就實. 名不卽物而履眞. 然則實理

獨靜於言敎之外. 豈文言之能辨哉. 故但假

說. 是以什公云. 唯忘言者可與道合. 虛懷

者可與理通. 冥心者可與眞一. 遺智者

可與聖同耳. 又後三偈. 亦如次明三無性

觀. 又此五偈合前四喩. 初以流轉. 合水漂

流. 次頌合火. 火本無生隨緣生故. 次頌合

風風卽空無. 因見物動妄謂有故. 次頌合

地. 法眼見理無分別故. 後一總顯令亡言

故. 又前五偈是印成答. 次四出所以答. 後

一奪令亡言. 文殊一問以含多意. 覺首縱

答體勢無方. 逆順硏窮以顯深致. 幸諸學者

不咎文繁. 第二敎化甚深. 先問中二. 初標

告. 告財首者. 彼得此法財益生門故. 二

正問中二. 初立宗. 衆生卽非衆生. 彼此同

許. 亦可□前覺首八識皆空. 二云何下設

難. 1謂衆生旣空佛云何化. 若佛不見生空

則無大智. 便成謗佛. 若見空而化豈不違

空. 空有相違進退何據. 於中先明十隨. 辨

經數: 一七三五

經名: 大方廣佛華嚴經疏卷第十四

頁數: 六○六

上              欄

所化差別. 後明三輪顯能化不同. 今初一

隨根生熟時. 如是時中堪如是化. 又此句

爲總. 謂隨何壽命時等. 下九爲別. 各有二

義謂隨其壽命脩短而化. 又以無命者法而

敎化之身二義者. 謂隨其所受何等類身

而受化故. 又宜以觀身空寂等而得度者.

以彼化故餘準此知. 故下答中多說後意.

行謂三業善惡. 解謂識解差別. 言論者. 國俗

敎誨. 此六多約未發心前. 後四多約發趣已

去. 心樂者. 有所欣心. 方便者. 隨所進趣.

思惟者. 依法心義. 觀察者. 如說修學. 二於

如是下能化差別. 先牒十隨. 後現三業. 敎

化調伏通於語意. 爲以十隨化故. 衆生非

空耶. 爲以衆生空故. 十隨虛設耶. 第二財

首答中. 準諸深經及此偈文. 略有四意. 一

佛見衆生本來自空非斷空故. 不□隨化.

偈云. 諸法空無我衆報隨業生故. 二佛知衆

生不能自知眞空. 故悲以隨化. 偈云. 隨解

取衆相[&FFFF]#倒不如實故. 三隨化卽空. 不異

衆生空故. 二不相乖. 偈云. 1此是樂寂滅多

聞2者境界故. 四融上諸義. 良以攬空爲衆

生. 生與非生唯一味故. 不增不減經云. 卽

此法身流轉五道. 名曰衆生. 法身卽衆生.

衆生卽法身. 法身衆生義一名異. 以斯義

故. 佛見衆生擧體自盡. 本是法身不須更

化. 大智現前見於法身隨緣卽衆生. 故大悲

攝化. 今以寂滅非無之衆生. □不異眞而

成立故. 是不動眞際無化而化. 以隨緣非

有之法身. □不異事而顯現. 故不壞假名

中              欄

化卽無化. 所化旣空有不二. 能化亦悲智不

殊. 不□有而觀空. 方能入理. 不動眞而

隨化方能究竟化他. 衆生不知此理. 故流

轉無窮. 今令衆生悟如斯法. 是則眞實隨

化. 非直十隨不違空理. 亦由此十方契眞

空故. 淨名云. 當爲衆生說如斯法. 是卽

眞實慈也. 十頌分二. 初一擧法勸聽. 上半

以人顯法. 已含答意. 上句體深下句用廣.

卽聞之寂則聞無所聞. 故無衆生. 大經亦

云. 若知如來常不說法. 是名具足多聞. 卽

寂多聞則善解藥病. 不□隨化. 下二句許

說勸3聽. 後九頌別答前問. 文勢多4舍略

爲二釋. 一者 一一別答. 謂初三答隨身. 次

一隨命. 三一頌答隨觀察. 四一頌答隨行及

方便. 五一頌答隨心樂及解. 六一頌答隨言

論. 七一頌答隨思惟時通此九. 二謂依前

五隨答後四隨. 亦時通於九. 今依此消文.

文分爲六. 初三頌敎. 依隨何身時. 隨其心

樂修其方便. 思惟觀察. 此四遍於五段. 二

有一頌依命時. 三二頌依行時. 四一頌依

解時. 五一頌依言論時. 六一頌敎離二取.

通結上文. 今初三頌. 若著我時作界分別

觀. 分別觀身皆無我故. 若愛染身時作念

處觀. 觀於內身及心法故. 總相而言卽二空

觀. 初一我空. 次一法空. 後一類通一切. 今

初. 上半卽尋思觀. 觀於內身四大五蘊若

卽若離. 尋心主者. 不可得故下半觀益. 如

實知於假我則有. 計實我無. 次偈觀身實

相法無我觀. 上半諦了身空. 謂攬緣假立

下              欄

來無所從故. 本無住處緣盡謝滅. 去無所

至無停積處. 虛假似立實無所住. 下半觀

益. 後偈類通以身觀身. 旣明見自身二我

皆空. 則知萬法皆是虛妄. 此觀亦寂故不起

心. 若作念處釋者. 內身揀於外器及他身

故. 念處有二. 一通二別. 通則身等皆無我

等. 別則觀法無我. 今是通也. 復有二種. 一

小二大. 此中是大. 觀身性相同虛空故. 空

無二我. 誰是我言已兼二我. 次偈觀受不

在內外中間故無方所. 後偈觀心及法. 不

得善法及不善法故. 云知法虛妄心如幻

故. 不起分別. 又別則身受不同. 通則受等

皆身. 是故三偈皆致身言. 前問意云. 衆生旣

空. 云何如來隨其身化. 今釋意云. 以彼不

知身本空寂. 敎如是觀故. 說如來隨衆

生身而敎化也. 下皆準之. 二一頌令於壽

命思惟觀察. 命謂命根. 能令色心連持. 故

名爲命. 壽謂壽限卽命根體. 實謂由業種

力. 引一期報衆同分體. 住時分限假立壽

命. 從業緣起起卽無起. 業盡便滅滅無所

滅. 本無主者. 肉刹那生滅實無自性. 喩以

火輪. 謂旋火速轉不見始終. 生滅Ｃ流寧

知本際. 又薪火不續識鈍謂輪. 命實遷流

妄謂相續. 又輪資火有命假心明. 待他而

成固無自體. 三二偈令依行時. 思惟觀察.

成四種觀. 一無常觀. 二空觀. 三無我觀. 四

無相觀. 於中初偈略標其四. 一切有者三有

也. 亦一切有爲. 然無常等經論異說. 今且依

辨中邊論. 以三性釋之. 初5無常三者. 約

經數: 一七三五

經名: 大方廣佛華嚴經疏卷第十四

頁數: 六○七

上              欄

遍計名無性無常. 以性常無故. 約依他起

名生滅無常. 有起盡故. 約圓成實名垢淨

無常. 位轉變故. 空亦有三. 一無性空. 性非有

故. 二異性空. 與妄所執自性異故. 三自性

空. 二空所顯爲自性故. 無我亦三. 一無相

無我. 我相無故. 二異相無我. 與妄所執我

相異故. 三自相無我. 無我所顯爲自相故.

無相亦三. 一相都無故. 二相無實故. 三無妄

相故. 然皆融攝則此宗意. 而偈正意多約前

二性辨. 後一偈略顯二觀. 上半明空觀. 報

從業生. 如夢從思起不實故空. 下半明無

常觀. 由上不實故念念無常. 前卽過去已滅

事顯例後現未當滅不殊. 四一偈依解令

入唯識. 量觀境卽心變. 故心爲主. 然此唯

識略有二分. 一相二見. 今隨其見分之解.

取其相分之相. 心外取故爲[&FFFF]#倒 也. 五一

偈依言論時令尋伺名等入如實觀. 謂了

名等唯意言分別. 無別名等. 意卽意識分

別. 言卽名言. 名言旣唯意之分別. 名下之義

亦無別體. 故所言論以兼名義. 旣隨分別

則妄計意流. 尙未了唯心安入法性. 若能

如是自覺通達. 是入唯識之方便也. 卽復

此心無相可得. 妄想不生便入法性. 上約

心乖. 體非不卽. 又不入者. 妄想體虛無可

入故. 六一偈通結. 亦近結次前二偈. 能緣

所緣卽見相也. 又觀一切法. 唯是意言未

能除遣. 此境亦爲能所也. 以此爲方便

得入唯心. 種種法出生者. 此相見二分. 由

無始數習有種種法相似生謂能緣心生. 則

中              欄

種種境生所緣境起則種種心起起法必滅.

安得暫停. 若了相無相生無有生名了種

種. 則了唯心. 若了無性心境兩亡. 則住無

分別自覺智境. 不動法界名入法性. 故

末後偈結上諸觀. 令亡觀相也. 佛如是化

應如是知. 幻人化幻皆無化化也. 第三業果

甚深. 問中亦二. 初標能所問人. 以事中顯

理是可貴. 故問寶首也. 1二一切下. 正顯

問端中三. 初擧法按定. 謂諸衆生身但四

大. 假名四大無主身亦無我. 安有我所. 彼

此同許以爲按定. 二云何下. 正設疑難. 能

造能受是謂爲我. 所造所受卽是我所. 以無

我故無能造受. 誰令苦樂. 無我所故無所

造受. 何以現見而有苦等十事五對. 一苦樂

者約[&FFFF]#相說. 三塗爲苦人天爲樂. 二就苦

中各有姸□. 三於其樂中有內身外境. 四

通於苦樂受中. 若時若事皆有多少. 此上皆

約生報. 前生作故. 五現作現受名現報. 隔

一生去受名爲後報. 三然法界下結難. 謂

二無我理卽2眞法界. 眞法界中. 定 無善惡.

未知苦樂從何而生. 此問所以也. 爲無

我故無我3所耶. 爲有所受亦有我耶. 此

致疑也. 以聖言量及正理量違於現量. 如

何可通結成難也. 第二答意云. 達 體業亡

迷眞業起. 報因業起何須我耶. 業報攬緣

虛無自體. 故無我所. 由法無我非斷滅故.

業果不亡斯乃正理. 聖敎所明不違現事.

法若定有不可造受. 便違正理. 在文分二.

初一法說餘九喩肉. 今初. 上半約俗諦緣生.

下              欄

卽業報相屬. 答前現見. 次句勝義. 卽空印

其按定. 此二不二故不相違.  無所有言該上

業果. 則亦無我所. 後句是聖敎量. 智論第二

云. 有業亦有果. 無作業果者. 此第一甚深

是諸佛所說 . 下九喩顯. 通相而明. 喩於業

果從緣無性不壞事相. 別彰喩意喩各不

同. 初三頌喩業報無性不壞虛相. 次一偈

喩無造受者. 三一偈喩性一相殊. 後四喩

體無來處. 初中初偈雙喩業果皆眞心現. 雖

無實體而相不同. 次偈喩能生因緣相虛.

後偈喩所生業果無實. 今初. 若法相宗唯

以本識爲鏡. 今依法性宗亦以如來藏性

而爲明鏡. 然有二義. 一隨境界質現業緣

影故. 合云業性亦如是. 二隨業緣質現果

影像故. 前偈云. 隨其所行業如是果報生. 二

文影略. 其顯業果似有無體. 合云業者. 謂

善惡等三性者. 通性及相. 謂此業體以無性

之法. 而爲其性. 不失業果之相. 而爲其性.

由無性故. 能成業果. 由不壞相方顯眞

空. 故中論云. 雖空亦不斷. 雖有而不常. 業

果亦不失. 是名佛所說. 不失業果. 方顯中

道. 又如鏡現穢像. 非直不汚鏡. 淨亦乃由

此. 顯鏡4踰淨如來藏. 現生死業果亦然.

非直不損眞性平等. 亦乃由此知如來藏

自性□淨也. 此有四位. 一能現位. 復有二

義. 一由眞淨故現染. 二由眞淨故不爲

汚. 二所現位亦有二義. 一由相虛故不能

汚. 二由5相虛故虛相現. 三相對位亦有二

義. 一由分明現染方顯性淨. 二由性本□

經數: 一七三五

經名: 大方廣佛華嚴經疏卷第十五

頁數: 六○八

上              欄

淨令染妄現. 四眞淨虛染鎔融一味無□圓

融. 思之. 此約染淨門. 以但有所現卽爲

染故. 更約喩中. 以一異門釋. 謂一鏡是定

一門. 二所現染淨姸□. 等殊是定異門. 染淨

雖虛不能相攝. 故是異也. 鏡現染處不異

現淨. 故是一也. 三像不異鏡. 是非異義. 鏡

外無像故. 鏡不異像. 是非一1義. 正現像

時去像亦失鏡故. 上二卽非一非異門. 四像

雖卽鏡而不壞像. 鏡雖卽像而不□鏡.

是亦一亦異門也. 二田種生芽. 喩能生者

田喩業緣也. 種子喩於識種因也. 此二相

待. 無性故不相知. 由不相知方能生. 於後

有苦芽. 故云自然能出生也. 亦本識爲田

名言爲種. 三幻師現幻喩. 喩所生者. 若幻

色喩報. 則幻師喩業. 若幻色喩業. 則幻師

喩業因. 以業亦緣生同報無體. 而幻相不

亡故. 中論內. 以化復現化喩業果俱空. 若

幻唯喩報業則不空. 四衢以喩四識住. 造

業處故. 二機關出聲. 喩無造受者. 機關緣

造體虛無人. 喩業從緣故. 無造者. 從機出

聲尤更非實. 喩報因業起安有受人. 夫

無我者. 因對我無. 旣無有我何有非我. 著

無我者亦是倒故. 三出Ｃ音別. 喩性一相

殊者. 如鳥在Ｃ含聲未吐喩業同一性. 出

Ｃ聲別. 猶感報無差. 然鉤子之中終無鳳

響. 業雖無性善惡冥熏. 四有四偈. 喩體無

來處. 皆從緣來卽無來故. 然亦不同. 初一

喩因含於果故無來處. 次偈果酬於因故

無所從. 此二喩內異熟業果也. 次偈轉輪

中              欄

王七寶. 喩外增上業果也. 後偈喩無漏業

果無漏智火. 焚蕩有漏智因漏發故. 亦無來

業果寂然. 方依幻住. 第四說法甚深. 亦可

名應現甚深. 問及答中通三業故. 以說法

化勝故. 從此立名. 先問中初總標告問. 德

首者顯佛德故. 二正顯問端中三. 初擧法

按定. 謂佛證一味法界彼此共許. 二云何下

正設疑難. 謂證悟旣一說現乃多. 爲一耶多

耶. 偏取互妨. □立相違. 就法卽體用相違.

約佛是證敎相違. 下辨十種相違. 前九是別

後一總結. 三而法性下釋成前難. 謂非唯佛

悟於一. 我觀法界亦不有多. 能證所證旣

□不殊. 以何因緣而現多種. 將無如來乖

法界耶. 答有二意. 一云. 所證雖一隨機現

多. 多在物情佛常無念. 二者所悟一法卽

無□法界. 卽事之理全在多中. 所現乃卽

理之事. 全居一內. 以卽多之一是所悟. 卽

一之多是所說. 旣無障□何有相違. 豈唯

不違. 亦由得一方能廣現. 由多現故方令

悟一. 偈中分二. 初一歎問利益. 上半歎

深. 但言一理深而非甚. 今卽多是一故曰

甚深. 卽一之多尤更難了. 不可但以一多

知故. 下半知益. 知此甚深方知愛樂. 後九

喩答. 皆三句喩肉. 下句法合. 喩中皆上二句

卽體之用. 三二兩句卽用之寂. 又初二句以

一成多. 次句不□常一故不相違. 然此九

喩別答九種無量. 總顯境界無量. 2初地一

持多喩答現無量. 刹依住勝劣地無異故. 二

火一燒多. 答化無量衆. 物從火化不擇薪

下               欄

故. 三海一波異. 答說無量法. 義海波濤無

窮盡故. 四風一吹異. 答震無量界. 隨物輕

重動有異故. 五雲雷普雨. 答無量音. 圓音

普震法雨無差故. 六地一芽異. 答無量莊

嚴. 芽莖華實爲藻飾故. 七廓日普照. 答知

無量心. 無私普照窮□白故. 八淨月遍見.

答無量神通. 不往而至隨器現故. 九梵王

普應. 答現無量身. 不分而遍彌法界故

大方廣佛華嚴經疏卷第十四

大方廣佛華嚴經疏卷第十五

唐淸□山大華嚴寺沙門澄觀撰

第五福田甚深. 問中初標告. 以福田是照

導引生. 又施爲諸度之前導. 故問目首也.

二顯問端分三. 初擧法按定. 佛爲生福之

田. 名爲福田. 田德無二名爲等一. 此理共

許. 二云何下正顯疑難. 謂田旣是一植福

應齊. 施報有差由何而起. 前等此異卽緣

果相違. 別顯十事. 文□可知. 三釋成前難

云. 田雖齊等心有高下. 容可有殊. 旣心無

異思報云何異. 答有數意. 一約衆生由器

有大小. 心有輕重故得報有差. 非如來

咎. 二約佛遍稱差別之機. 方稱平等. 卽一

之多差不乖等. 卽多之一等不□差. 由心

平等無私方能隨現多果. 終令解脫一味

3曾何異哉. 十頌擧十喩喩上諸義. 初一總

喩印成. 後九別顯所以. 前中初句4印等是

經數: 一七三五

經名: 大方廣佛華嚴經疏卷第十五

頁數: 六○九

上              欄

緣等. 彼此共許. 次句印異乃因異. 答別之

由. 次句無異思惟誠如所見. 下句總合. 後九

別中皆上半喩. 下半合. 一水喩. 器有大小

方圓任器故. 二幻喩體外方便貴且悅心.

三王喩體內方便終得實樂. 上二喩佛巧

稱物機. 四鏡喩. 約衆生. 謂隨姸□而影殊.

心高下而報別. 與前鏡喩因緣不同. 餘義

無異. 後五皆約佛明. 五藥喩卽多之一. 具

百味故. 普去一切煩惱毒故. 六日喩卽一

之多無幽不燭. 大小之闇□除. 七月光普

照喩佛平等拂上諸[&FFFF]#. 雖隨機現要且無

私. 八大風普震喩遍動群機. 九大火普燒

喩終歸寂滅. 又此五喩. 喩滅惑智二障. 至

平等智地普動諸有. 皆證無爲. 前四卽善

巧隨機. 此五則終令造極. 豈不等耶. 第六

正敎甚深. 問中初標問人. 以破懈怠故問

勤首. 二正顯問端中四. 初佛敎是一者. 擧

法按定. 一有二義. 一謂斷煩惱集證出離

滅. 此義不殊彼此共許. 二謂多人同見所見

不異. 二衆生下正設疑難難亦有二. 一對

初義. 見敎之後何以久而不脫. 故云. 云何

不卽斷惑出離. 二對後義. 多人同見何以

有脫不脫. 故言. 云何不悉斷惑而出. 三然

其下釋成前難. 正釋後義. 多人苦集皆不

殊故. 五蘊是正三界通依此苦果也. 癡愛

發潤爲集因也. 兼顯初義. 前後苦集亦不

殊故. 四是則下結成相違. 出者有益不出

無益. 佛敎是一其義安在. 答意云. 修有勤

惰障有深淺. 機有生熟. 緣有具闕. 智有明

中              欄

昧功有厚薄. 故成有遲速. 答初難也. 修

與不修故見同益1異. 答後難也. 上之別

義不出勤惰二門故. 十頌分二. 初一開章

許說. 謂上半許稱實而說. 下半開二章門.

餘九別釋. 初一釋速解脫. 後八釋難出離.

今初. 上半牒疑. 下半爲釋. 勤則通策萬行.

離身心相故能速出. 然有五相. 一有勢力.

由被甲精進故. 謂於佛法中發大誓願. 二

勇□. 謂於廣大法中無怯劣精進故. 三堅

猛. 由寒熱蚊□等所不能動精進故. 四常

不捨善□. 由於無下劣無喜足精進故.

五精進由加行精進故. 由斯五相發勤精

進. 速證通慧滅障解脫. 下八以喩釋難出

2章. 總相□前皆名懈怠. 一火微樵濕喩.

喩善根生及三障重. 暫3一聞敎□少修行.

而業惑內侵令所聞速失. 所行速廢故. 成

懈怠難出離也. 二鑽火數息喩. 喩修有懈

退. 然此下喩. 多通三慧以辨懈怠. 此喩約

聞. 卽聽習數息. 明解不生. 約思卽進擇數

息. 眞智不生. 約修卽定慧數息. 聖道不生.

聖道如火能燒惑薪煖頂已前皆4名未熱.

已熱而息火尙不生. 未熱數息雖經年劫

終無得理. 故遺敎對此. 明小水長流則能

穿石. 禪宗六祖共傳斯喩. 願諸學者銘心

書紳. 若直就修行以釋. 當以智慧鑽注於

一境. 以方便繩善巧□轉. 心智無住四儀無

間. 則聖道可生. 瞥爾起心暫時亡照. 皆名

息也. 三闕緣心火喩. 物者[&FFFF]#等也. 敎詮聖

道. 等彼火珠要持向智日. 以行承之. 則聖

下              欄

道火生. 空持文字不能決擇. 心行乖越道

何由生. 四閉目心見喩. 智微識劣喩彼孩

稚. 約聞慧者. 雖對明師不肯諮決. 約思

修者. 雖對敎日心眼不開. 責聖道之不

生. 何其惑矣. 五闕緣心廣喩. 喩愚人無淨

信手以持定弓. 復無戒足以拒惑地. 以劣

聞慧箭. 欲遍射破業惑厚地. 空欲難遂. 六

毛滴大海喩. 謂以少聞思欲測法海. 妄生

希欲懈怠尤深. 七少水滅火喩. 劫火遍熾

喩觸境惑增. 少分三慧安能都滅. 八不動

遍空喩. 喩雖知性空智未遊履. 而言遍

證. 亦增上慢人也. 第七正行. 甚深. 問法首

者. 以行法故. 二顯問端中三. 初出聖敎.

受謂心領義理. 持謂憶而不忘. 二何故下

申其所疑. 佛言能斷. 今有不斷. 卽敎行相

違. 先標相違. 隨貪已下出所不斷. 勢力已

下結成不斷. 謂有持法非唯不滅舊惑. 亦

乃隨解. 新增十一種惑. 勢力所轉. 前四根

本後七隨惑. 皆言隨者. 雜集第七說諸煩惱

皆隨煩惱. 有隨煩惱而非煩惱. 由此卽顯

根本煩惱. 亦得名隨. 隨他生故. 通釋貪等

如九地中. 今約依法新起者說. 卽貪心名

利瞋所不解. 迷其自行恃法自高. 覆藏

己短論難生忿. 結恨擬酬. 5疾彼勝己□

自所知. 不解言解6廢法逐情. 三能受持下

結成難也. 佛言受法能斷煩惱. 今受還起

其故何耶. 答意云. 法是法藥要在服行. 服

與不服有斷不斷. 非醫咎也. 故十行品云.

如說能行如行能說. 智論云. 能行說爲正.

經數: 一七三五

經名: 大方廣佛華嚴經疏卷第十五

頁數: 六一○

上              欄

不行何所說. 若說不能行不名智者. 故

如說行方得佛法. 不以口言而可淸淨. 十

頌分二. 初一勸[&FFFF]#略說. 初句勸聽. 遠離貢

高輕慢怯弱三種雜染. 方名善聽. 心悟解

故. 專一趣心聆音屬耳. 掃滌其心. 攝一切

心方名諦聽. 次句[&FFFF]#問顯行稱理. 故名如

實. 下半略說. 言非但者. 要兼修行. 獨用多

聞不能證入. 故下諸偈皆云. 於法不修行.

多聞亦如是. 此*名不行之失. 非毁多聞.

若無多聞行無依故. 是以不行爲失. 如調

達善星. 行之爲得. 如阿難身子故. 自利利

他之行□須明達. 誓窮法海爲種智因. 但

應善義勿著言說. 婆沙四十二云. 多聞能

知法. 多聞能離罪. 多聞捨無義. 多聞得涅

槃. 淨名云. 多聞增智慧以爲自覺音. 下經

推度生之方便. 乃至不離善巧多聞. 上單

顯聞. 涅槃四事爲近因緣. 卽雙美聞行故.

智論云. 多聞廣智美言語. 巧說諸法轉人

心. 行法心正無所依. 如大雲雷[&FFFF]#洪雨. 如

是敎理無量無邊. 恐繁且止. 九頌喩. 明皆

上半喩肉. 下半法合. 初懼溺渴死喩. 喩貪

隨文義失. 謂義門波濤漂蕩其心. 慮溺溺

他無暇修行. 自絶慧命故名渴死. 二設

食自餓喩. 喩隨說廢思失說法施人. 多

心名利. 不思法味損減法身. 三醫不自

救喩. 喩善知對治而不自治. 四貧數他

寶喩. 喩說佛菩薩功德. 不能心諸身心

故無分也. 五王子饑寒喩. 謂王子違王法

敎. 於內起過故受饑寒. 學人亦爾.  生在法

中              欄

王敎法宮中. 行邊佛敎起惡惑業. 故無□

愧忍辱之衣. 寧餐法喜禪悅之味. 故饑寒也.

六聾樂悅彼喩. 喩不解自說失. 謂夫眞說.

聞者必忘說聞. 逐語而說爲自不聞. 七盲

□示彼喩. 喩不見自義失. 八船師溺海喩.

謂將導衆人游佛法海. 倚自所解不愼身

行. 爲法所淪. 九巧言無德喩. 謂亦說修

行或談己德. 內無實德但有虛言. 獨此一

偈三句是喩. 合文但云不行亦如是. 彌顯不

毁多聞. 又此九偈亦可別對隨貪等義如

理應思. 第八助道甚深. 問智首者. 以顯

智爲正道之體統其助故. 二正顯問端中

三. 初擧法按定. 謂斷惑證理導行得果. 唯

是大智彼此同許. 二如來下正設疑難. 謂旣

智爲上首. 應唯[&FFFF]#智那亦[&FFFF]#餘. 此是正助

相違難. 三而終下結成前1義. 前難云. 智爲

上首已應不合[&FFFF]#餘. 肉非以一法成佛.

固當不合偏[&FFFF]#. 爲要假多. 爲唯用智. 爲

隨一行皆得佛耶. 若隨一得成亦違智

爲上首. 進退皆妨. 下答意中印其初後. 釋

其中間. 謂智爲上首誠如所言. 智如明王

爲衆之御. 故大品云. 般若如目五度如盲

故. 印後義云. 終無唯以一法. 實如來歎三

世諸佛皆具說故. 以餘萬行資於智故. 釋

其中間. 別[&FFFF]#乃有多意. 謂隨心令喜故. 隨

時生善故. 所治蔽殊故. 2八門不同故. 衆生

不能盡受故. 下當屬文. 又智論云. 般若必

具一切行. 是故[&FFFF]#一卽是[&FFFF]#餘. [&FFFF]#餘卽是

[&FFFF]#智. 十頌分二. 初一歎問許說. 餘九正答

下              欄

所難. 略分爲二. 先二頌開二章門. 後七雙

釋二章. 今初. 初偈標衆行成果章. 謂正助

相假必萬行齊修故. 諸佛同說. 言無有說一

者必具說也. 後偈標隨機別[&FFFF]#章. 文具禪經

四隨. 謂初句卽隨樂也. 將護彼意稱悅其

心. 故性不同者. 卽隨宜也. 附先世習令易

受行. 習以成性故分不同者. 卽隨治也. 觀

病輕重設藥多少. 謂貪分多者敎不淨等.

隨其所應度者. 卽隨義也. 道機時熟聞卽悟

故. 下別釋中二. 初三釋隨器別[&FFFF]#章. 後四

釋衆行成果章. 前中二. 初兩偈半別釋隨

治. 後兩句結前生後. 今初. 然六度成其行

四等曠其心. 四等多約利他. 六度多明自

利. 六度如初會四等如下說. 然□通四隨

略擧一治耳. 涅槃云. □者之前不3得[&FFFF]#

布施者. 卽隨樂意也. 二結前生後中. 上句結

前下句生後. 後四偈釋衆行成果中. 各上半

喩下半合. 然有二4意. 一仍前漸具之義便

得釋成智爲上首. 二正明所用不同. 故須

兼具. 然攝論第九明立六度. 通有三意. 一

爲除惑故. 二爲生起佛法故. 三爲成熟

衆生故. 前段具初意. 此段通具三. 謂二二

合者對治別故. 先基後室等卽漸具故. 皆

爲利他卽成熟故. 文中初偈二度. 爲治不

發行因故. 合云行本. 護著財不發施. 著

家不發戒故. 基堵有二義. 一基卽是堵. 卽

施爲進善之首. 戒爲防惡之初. □稱基也.

二堵爲環牆. 卽檀爲萬行首基也. 戒防未

5起非堵也. 宮室者解脫也. 次偈二度. 已發